Teiz

Teiz a oa ur gumun e Breizh e kanton Sine e departamant ar Mor-Bihan. Douaroniezh Anv Erwan Vallerie ː Theis, 1387 ; Theys, 1347, 1441 ; Theiz, Theis, 1453 ; Theis, 1516 ; Thieix, 1554 ; Laix, 1558 ; Tehis, 1630 ; Teis, 1636 ; This, 1654. Gerdarzh Erwan Vallerie ː anv ur c'hloareg breton, "Dey", alese Saint-They. Ur sant breton e oa Taicus. Hervé Abalain ː pe deveret eus al latin ̈texus, taxus "ivin". Ardamezioù Brezhoneg Ya d'ar brezhoneg D'an 31 a viz Meurzh 2010 e oa bet votet live 1 ar garta Ya d’ar brezhoneg gant Kuzul-kêr ar gumun. Deskadurezh Klasoù divyezhek a zo eno abaoe 1995. E distro-skol 2015 e oa enskrivet 209 skoliad er c'hlasoù divyezhek (22,2% eus skolidi ar gumun evit a sell ouzh ar c'hentañ derez). Istor Dispac'h Gall Melestradurezh : krouet e voe kumun Teiz e 1790. Gant al lezenn eus an 23 a viz Eost 1790 e voe lakaet e kanton Surzhur; e distrig Gwened e oa. Diskaret e voe kanton Surzhur gant al lezenn eus an 8 pluviôse an IX (28 a viz Genver 1801) dezhi an titl loi portant réduction du nombre de justices de paix. Lakaet e voe Teiz en arondisamant Gwened e 1800 hag e kanton Gwened-Reter e 1801. XXvet kantved Brezel-bed kentañ Mervel a reas 92 gwaz eus ar gumun abalamour d'ar brezel, da lavaret eo 3,60 % eus he foblañs e 1911. Eil brezel-bed Mervel a reas dek den ag ar gumun abalamour d'ar brezel. Brezelioù didrevadennañ Brezel Indez-Sina Mervel a reas ur milour. Brezel Aljeria Mervel a reas daou soudard. XXIvet kantved Bodet e voe kumunioù Noaloù ha Teiz d'ar 1añ a viz Genver 2016 d'ober ur gumun nevez: Teiz-Noaloù. Monumantoù ha traoù heverk Kenkiz Josoù. Chapel Santez Barba. Monumant ar re varv, er vered gwezhall, e Plasenn bered Sant Visant bremañ, luc'hskeudennoù ha kartenn-bost. Dioueliet e voe d’an 20 a viz Ebrel 1922. Plakenn ar re varv (1914-1918) en iliz katolik, luc’hskeudenn Emdroadur ar boblañs abaoe 1962 Niver a annezidi Tud Ardamezeg ar familhoù Gevelliñ Sahlenburg (Alamagn) abaoe 1995 Thônes (Frañs) Pennadoù kar Noaloù, Teiz-Noaloù. Liammoù diavaez (br)Teiz war lec'hienn Geobreizh Levrlennadur (fr)Abalain, Hervé : Les noms de lieux bretons, Éditions Jean-Paul Gisserot, 2000 (fr)Éditions Flohic (a-stroll) : Le patrimoine des communes du Morbihan, 2 levrenn, 1996 (ISBN 978-2-84234-009-4) (fr)Marteville, Alphonse & Varin, Pierre (kendalc'herien J. Ogée) : [https://gallica.bnf.fr/ark:/12148/bd6t5394191n/f15.item.r=A.zoom Nouveau dictionnaire istorique et gégraphique de Bretagne, 1843. (fr)Ogée, Jean (1728-1789) : Dictionnaire historique et géographique de la province de Bretagne, 1778 (peder levrenn). (fr)Potier de Courcy, Pol : Nobiliaire et armorial de Bretagne (fr)Tanguy, Bernard : Les noms de lieux bretons, Emgleo Breiz, 2015 (ISBN 978-2-35974-118-6) • Dictionnaire des noms de communes, trèves et paroisses des Côtes d'Armor, Chasse-marée - ArMen, 2003 (ISBN 2903708363) (br)Vallerie, Erwan : Diazezoù studi istorel an anvioù-parrez — Corpus – Traité de toponymie historique de la Bretagne, An Here, 1995 (ISBN 978-2-86843-153-0) • Communes bretonnes et paroisses d’Armorique, Brasparzh, emb. Beltan, 1986, (ISBN 978-2-905939-04-3) Daveoù ha notennoù